خاریجی ایشلر ناظیری مولود چاووش اوغلو سوریه-ده تورکیه عسگرلری‌نین تهلوکه‌سیزلیگی اوچون ایستنیلن هر شئیی یئرینه یتیره‌جک‌لرینی سؤیله‌دی.
چاووش اوغلو السالوادور-ون خاریجی ایشلر ناظیری آلکساندرا هیل ایله پایتاخت آنکارادا تشکیل ائتدیک‌لری بیرگه مطبوعات کنفرانسیندا دونن سوریه-ده تورکیه سلاح‌لی قوه‌لری‌نین کونوویونا ائدیلن و 3 سیویل وطنداشین حیاتینی ایتیردیگی، 12 سیویلین یارالاندیغی حادثه‌یه توخونوب.
روس طرف موقابیل‌لریله علاقه ساخلادیق‌لارینی بیلدیرن چاووش اوغلو "9-جو موشاهیده منطقه‌سینی باشقا یئره کؤچورمک کیمی نیتیمیز یوخ‌دور، واجیب اولان تدبیرلر گؤرولور" دئییب.
بشار اسد رژیمینه آتشله اویناماماسی‌نین واجیب‌لیگی باره‌ده خبردارلیق ائدن چاووش اوغلو "عسگرلریمیزین تهلوکه‌سیزلیگی اوچون لازیم اولان یئرینه یتیریله‌جک. لاکین ایشین او نقطه‌یه گلمه‌سینی ایستمریک. عاجیل اولا‌راق سیاسی پروسه سه دقت یتیریلمه‌سی لازیم‌دیر. اساساً سپتامبر آییندا اوچ طرف‌لی ذیروه ییغینجاغی کئچیریله‌جک. (تورکیه-روسیا-ایران) دئیه بیلدیریب.
امریکا ایله سوریه آراسیندا قورولا‌جاق باریش دهلیزی اوچون بیرگه حرکات مرکزی فعالیت‌لرینه ده توخونان چاووش اوغلو قئید ائدیب کی، امریکادان رسمی‌لر گلمه‌یه باشلادی‌لار، فعالیت‌لر داوام ائدیر. بوتون موضوع لاردا راضی‌لیق الده ائتدیک دئمک دوزگون اولماز. فرق‌لی دوشوندوگوموز موضوع لار دا البته بیز موذاکیره‌میزی داوام ائتدیرجییک. اولمایاجاغی تقدیرده اورایا گیرمه موضوع سوندا بیزیم اؤز پلانیمیز وار. جناب پرزیدنتیمیزین تعلیماتی دقیق‌دیر.
